text: ঘুর্ণিঝড় 'অশনি'! কি অশনিসংকেত দিচ্ছে রাজ্য! কোন দিকে গতিপথ, জানাল আবহাওয়া দফতর - Jugasankha
  যুগশঙ্খ, ওয়েবডেস্কঃ ফণী, আমফান, ইয়াস ঝড়ের তাণ্ডব একের পর এক সহ্য করেছে রাজ্য। এবার এসে হাজির হয়েছে ঘূর্ণিঝড় 'অশনি'। করোনার হাত ধরে একের পর সাইক্লোনের তাণ্ডব চলেছে। বিপর্যস্ত হয়ে পড়েছে সাধারণ জনজীবন। একদিকে করোনা আর অন্যদিকে প্রাকৃতিক দুর্যোগ, এই দুইয়ে মিলে নাভিশ্বাস উঠেছে বঙ্গজীবনে। এর পরও মেলেনি রেহাই। দু' দিন ছাড়া নিম্নচাপ তার তার রক্তচক্ষু দেখিয়েছে।
  এবার আসছে 'অশনি' । বঙ্গোপসাগরের নিম্নচাপ অতি গভীর নিম্নচাপে পরিণত হয়েছে। আন্দামান সাগর এবং দক্ষিণ-পূর্ব বঙ্গোপসাগর এই অতি গভীর নিম্নচাপ ক্রমশ মধ্য বঙ্গোপসাগরের দিকে এগোবে। উত্তরমুখী এই অতি গভীর নিম্নচাপ আগামী ১২ ঘন্টায় ঘূর্ণিঝড়ে পরিণত হবে। মঙ্গলবার সকালে ঘূর্ণিঝড় স্থলভাগ স্পর্শ করতে পারে। সেই সময়ে ঝড়ের গতিবেগ ৭৫ থেকে ৮৫ কিলোমিটার প্রতি ঘন্টায় হতে পারে বলে অনুমান আবহাওয়াবিদদের। মায়ানমারে স্থলভাগের ভেতর দিয়েই দক্ষিণ বাংলাদেশ পৌঁছতে পারে এই ঘূর্ণিঝড়। তবে সেই সময়ের প্রভাব কমে ঘূর্ণিঝড় গভীর নিম্নচাপে রূপ নিতে পারে। মঙ্গল ও বুধবার উত্তর-পূর্ব বঙ্গোপসাগরে যেতে মৎস্যজীবীদের নিষেধ করা হয়েছে।
  পশ্চিমবঙ্গ থেকে দূরে থাকায় রাজ্যে ঘূর্ণিঝড়ের প্রভাব পড়বে না বলে জানিয়েছে আবহাওয়া দফতর। তবে বাড়বে তাপমাত্রা। অন্যদিকে, নতুন করে পশ্চিমী ঝঞ্ঝার প্রভাবে বজ্রবিদ্যুৎ সহ বৃষ্টির সম্ভাবনা রয়েছে উত্তর-পশ্চিম ভারতের হিমালয় সংলগ্ন রাজ্য জম্মু কাশ্মীর, মুজাফরাবাদ, হিমাচল প্রদেশ এবং উত্তরাখণ্ডে। বুধবার থেকে শুক্রবার এর মধ্যে বৃষ্টি হওয়ার সম্ভাবনা। আগামী পাঁচ দিন বজ্রবিদ্যুৎ সহ বৃষ্টিপাত এর সম্ভাবনা রয়েছে কেরল, তামিলনাড়ু,, পন্ডিচেরি, করাইকাল, অন্ধপ্রদেশের উপকূল অংশ এবং কর্ণাটক ও রায়েলসীমাতে। অসম, মেঘালয়, মণিপুর, মিজোরাম, নাগাল্যান্ড ও উত্তর-পূর্ব ভারতের রাজ্যগুলিতে বৃষ্টির আগাম পূর্বাভাস দিয়েছে হাওয়া অফিস।